Krysten Ritter
Krysten Alyce Ritter (16. decembar 1981 -) je američka glumica, najpoznatija po naslovnoj ulozi u TV-seriji Jessica Jones. Ritter, koja se prije glumačke karijere nakratko bavila manekenstvom, je prije toga imala zapažene nastupe kao lik Chloe u TV-seriji Don't Trust the B---- in Apartment 23, odnosno Janet Margolis u TV-seriji Breaking Bad.

Rani život 
Riterova je rođena u Blumsburgu, Pensilvaniji, kao kćerka Gerija Ritera i Keti Tejlor. Odrastala je na farmi u blizini Šikšajini, Pensilvanija, gde su živjeli njena majka, očuh i sestra, dok je njen otac živeo u blizini Bentona. Diplomirala je 2000. godine. Riterova je nemačkog, škotskog i engleskog porekla.

Karijera

Manekenstvo 
Riterovu je otkrio modni agent u lokalnom tržnom centru, kada je imala 15 godina. Još za vreme svojih srednjoškolskih dana, putovala je u Njujork i tamo se bavila manekenstvom kao i u Filadelfiji. Preselila se u Njujork kada je napunila 18 godina i tamo ostvarila međunarodnu manekensku karijeru. Pojavljivala se u časopisima, katalozima, kao i na modnim pistama u Milanu, Njujorku, Parizu i Tokiju.

Gluma 
Glumačku karijeru započela je na audiciji za reklamu o gaziranom piću Doktor Peper. Od 2001. godine počela je da dobija i uloge u filmovima, a 2003. glumi studenta istorije umetnosti u filmu Osmeh Mona Lize.

Riterova je imala nekoliko gostujućih uloga u televizijskim serijama, pojavila se u drugoj sezoni serije Veronika Mars, kao i u osam epizoda serije Gilmorove. Glumila je i u Foksovom sitkomu Do smrti.

Nastavila je da glumi u filmovima, najčešće u ulozi glavne prijateljice glavnog lika. Glumila je u romantičnim komedijama Vegas za dvoje i 27 haljina za venčanje 2008. godine, kao i u filmu Ispovesti kupoholičarke 2009. godine. Pojavila se u jednoj epizodi televizijske serije Tračara, koja je premijerno puštena 11. maja 2009. godine. Zapaženiju ulogu imala je u dramskoj seriji Čista hemija, a glumila je sa Dženom Džejmson u filmu Kako se vodi ljubav sa ženom iz 2009. zasnovanom na knjizi za odrasle. U seriji Gravitacija glumila je uz Ivana Sergeja, Ving Rejmsa i Rejčel Hanter. 

Početkom februara 2011. godine, Riterova se pridružila glumačkoj postavi sitkoma Ne veruj komšinici iz stana 23, kao glavni lik Kloi. Serija je otkazana nakon dve sezone, 22. januara 2013. godine. 

Decembra 2014. godine, izabrana je za glavnu ulogu u Marvelovoj seriji Džesika Džouns. U toj seriji glumi bivšu superherojinu koja otvara svoju istražiteljsku agenciju u Njujorku. Riterova je otkrila da je za ovu ulogu čitala stripove da bi se pripremila za lik, kao i da je oduševljena što radi sa Melisom Rozenberg i ženama uopšte. Ovu ulogu ponovila je i u spinof seriji Branitelji uz Čarlija Koksa kao Derdevila, Majka Koltera kao Luka Kejdža i Fin Džounsa kao Ajron fista, kao i u drugoj sezoni serije Džesika Džouns.

Riterova će se okušati u režiranju na jednoj od epizoda treće sezone Džesike Džouns.

Privatni život 
Riterova se preselila iz Bruklina u Los Anđeles 2007. godine. Promoviše životinjska prava i pojavljivala se u reklamama koje su upozoravale vlasnike kućnih ljubimaca o opasnosti ostavljanja pasa u automobilima ljeti, kao i protiv držanja orki u zarobljeništvu. Od avgusta 2014. godine, u romantičnoj je vezi sa muzičarem Adamom Grandusilom. Strastveni je ljubitelj pletenja i pojavljivala se na naslovnoj strani poznatog američkog magazina o pletenju.

Filmografija

Filmovi

Serije

Internet

Muzički spotovi

Izvori

Vanjske veze

 
 
 
 
 
 

Američke filmske glumice
Američke teatarske glumice
Američke televizijske glumice